CELEX: 62007CA0158
Language: mt
Date: 2008-11-18 00:00:00
Title: Kawża C-158/07: Sentenza tal-Qorti tal-Ġustizzja (Awla Manja) tat- 18 ta' Novembru 2008 (talba għal deċiżjoni preliminari tas-Centrale Raad van Beroep — L-Olanda) — Jacqueline Förster vs Hoofddirectie van de Informatie Beheer Groep (Moviment liberu tal-persuni — Student ċittadin ta' Stat Membru li mar fi Stat Membru ieħor biex isegwi taħriġ — Għotjiet ta' manteniment lill-istudenti — Ċittadinanza tal-Unjoni — Artikolu 12 KE — Ċertezza legali)

10.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/4
            
         Sentenza tal-Qorti tal-Ġustizzja (Awla Manja) tat-18 ta' Novembru 2008 (talba għal deċiżjoni preliminari tas-Centrale Raad van Beroep — L-Olanda) — Jacqueline Förster vs Hoofddirectie van de Informatie Beheer Groep
   (Kawża C-158/07) (1)
   
   (Moviment liberu tal-persuni - Student ċittadin ta' Stat Membru li mar fi Stat Membru ieħor biex isegwi taħriġ - Għotjiet ta' manteniment lill-istudenti - Ċittadinanza tal-Unjoni - Artikolu 12 KE - Ċertezza legali)
   (2009/C 6/06)
   Lingwa tal-kawża: L-Olandiż
   Qorti tar-rinviju
   Centrale Raad van Beroep
   Partijiet fil-kawża prinċipali
   
      Rikorrenti: Jacqueline Förster
   
      Konvenut: Hoofddirectie van de Informatie Beheer Groep
   Suġġett
   Talba għal deċiżjoni preliminari — Centrale Raad van Beroep — Interpretazzjoni ta' l-Artikolu 12 KE u ta' l-Artikolu 7 tar-Regolament tal-Kummissjoni (KEE) Nru 1251/70, tad-29 ta' Ġunju 1970, dwar id-dritt tal-ħaddiema li jibqgħu fit-territorju ta' Stat Membru wara li kienu impjegati f'dak l-Istat (ĠU L 142, p. 24) u ta' l-Artikolu 3 tad-Direttiva tal-Kunsill 93/96/KEE, tad-29 ta' Ottubru 1993, dwar id-dritt ta' residenza għall-istudenti (ĠU L 31, p. 59) — Student residenti fi Stat membru li ġej minn Stat membru ieħor sabiex isegwi taħriġ u li fl-istess ħin iwettaq attività bi ħlas f'dan l-Istat membru iżda li sadanittant temm l-attivitajiet ta' xogħol tiegħu.
   Dispożittiv
   
               1)
            
            
               Student li jinsab fis-sitwazzjoni tar-rikorrenti fil-kawża prinċipali ma jistax jibbaża ruħu fuq l-Artikolu 7 tar-Regolament tal-Kummissjoni (KEE) Nru 1251/70, tad-29 ta' Ġunju 1970, dwar id-dritt tal-ħaddiema li jibqgħu fit-territorju ta' Stat Membru wara li kienu impjegati f'dak l-Istat sabiex jikseb għoti ta' manteniment.
            
         
               2)
            
            
               Student ċittadin ta' Stat Membru li mar fi Stat Membru ieħor sabiex ilesti l-istudji tiegħu hemmhekk jista' jinvoka l-ewwel paragrafu tal-Artikolu 12 KE sabiex jikseb għoti ta' manteniment meta huwa jkun irrisjeda għal ċertu perijodu fl-Istat Membru. L-ewwel paragrafu tal-Artikolu 12 KE ma jipprekludix l-applikazzjoni ta' kundizzjoni ta' residenza minn qabel ta' ħames snin fir-rigward taċ-ċittadini ta' Stati Membri oħrajn.
            
         
               3)
            
            
               F'ċirkustanzi bħal dawk fil-kawża prinċipali, id-dritt Komunitarju, b'mod partikolari l-prinċipju ta' ċertezza legali, ma jipprekludix l-applikazzjoni ta' kundizzjoni ta' residenza li tissuġġetta d-dritt tal-istudenti li ġejjin minn Stati Membri oħrajn għal għoti ta' manteniment għall-ikkompletar ta' perijodi ta' residenza li huma qabel l-introduzzjoni ta' din il-kundizzjoni.
            
         
      (1)  ĠU C 117, 26.5.2007.